12/07/2013 | Administración LocalMunicipal
Cerdido
Convocatoria e bases para a concesión de subvencións municipais para o ano 2013

1.-OBXECTO. Estas bases teñen por obxecto establecer o procedemento para a concesión de subvencións, en réxime de concorrencia competitiva, ás asociacións para a defensa dos intereses xerais o sectoriais da veciñanza de Cerdido no que se refire tanto a gastos xerais de mantemento das entidades como á realización de actividades de interese social, cultural, educativo e/ou deportivo en cumprimento do disposto no artigo 232 do Regulamento de organización, funcionamento e réxime xurídico das entidades locais.2.-DESTINATARIOS/AS. Poderán acceder a estas subvencións, as asociacións ou entidades que cumpran os seguintes requisitos: 2.1- Ter o domicilio social no concello de Cerdido.2.2- Desenvolver as súas actividades no ámbito territorial do concello.2.3- Estar debidamente inscritas no Rexistro municipal de entidades e asociacións do Concello de Cerdido.2.4- Non ter pendente de xustificación ningunha subvención concedida no exercicio económico anterior sen ter unha prórroga debidamente solicitada e aprobada.2.5- Carecer de fins de lucro.2.6- Estar ó corrente das obrigas fiscais e fronte á seguridade social.2.7- Estarán exentas de cumprir o requirido no punto 3 deste apartado as comisións de festas e os centros educativos. Tampouco terán a obriga de cumprir o requirido nos puntos 1 e 2 deste apartado os centros educativos se cumpren os requisitos esixidos especificamente nas bases da convocatoria.3.- PROGRAMAS SUBVENCIONABLES: As subvencións que se outorguen ó abeiro desta convocatoria terán como finalidade a realización de actividades de carácter educativo, social, cultural, deportivo, de lecer e de defensa dos dereitos e intereses da veciñanza de Cerdido durante o ano 2013. As entidades destinatarias só poderán acollerse a un dos seguintes programas: 3.1 Actividades culturais Inclúe a realización de actuacións puntuais ou de carácter anual, no eido cultural en todas as súas vertentes e/ou o mantemento ordinario e os gastos xerais das entidades.3.2 Actividades deportivas Inclúe a realización de actuacións puntuais ou de carácter anual, no eido deportivo en todas as súas vertentes e/ou o mantemento ordinario e os gastos xerais das entidades.3.3 Actividades de promoción económica Inclúe a realización de actuacións puntuais ou de carácter anual, de verdadeira importancia e interese para a veciñanza en calquera das súas vertentes e/ou o mantemento ordinario e os gastos xerais das entidades.3.4 Festas Inclúe a programación e realización das festas da parroquia da Barqueira, dos Casás e Cerdido previstas no punto 7 apartado 2 das presentes bases.3.5 Centros de ensino Inclúe a programación e realización de actividades educativas, culturais ou deportivas que se realicen no ámbito dos centros educativos públicos sitos no termo municipal de Cerdido ou no que estean matriculados alumnos/as empadroados en Cerdido. Actividades que non cumpran algún dos requisitos recollidos nestas bases, tendo en conta as excepcións previstas no punto 7 do apartado 2. Bebidas alcohólicas e tabaco. Este tipo de gastos tampouco poderán incluírse nos presupostos que se presenten para calquera outra finalidade. O prazo para a presentación das solicitudes será de vinte días hábiles que comezarán a contar ao día seguinte da data de publicación da convocatoria no boletín oficial da provincia.4.- COMPATIBILIDADE CON OUTRAS AXUDAS. A contía da subvención outorgarase en función do custo dos programas e dos criterios do baremo que lles sexan de aplicación segundo o tipo de programa. As subvencións que se outorguen ó abeiro do establecido nas presentes Bases serán compatibles con outras axudas para a mesma finalidade, calquera que sexa a súa procedencia, pero en ningún caso o importe da subvención poderá ser de tal contía que, illadamente ou en concorrencia con subvencións ou axudas doutras Administracións Públicas ou doutros entes públicos ou privados, supere o custo total da actividade que vai desenvolver o/a beneficiario/a. A porcentaxe que subvencione o concello poderá acadar ata o 100 % do custo da actividade á que se aplique.5.- APLICACIÓN ORZAMENTARIA E LÍMITES DA COANTÍA DA AXUDA. O crédito presupostario o que se imputa a subvención é o 4.489.00 sendo a cantidade máxima que se destina a esta finalidade para o ano 2013 de 8.000 €. Este crédito poderase ampliar co oportuno expediente de modificación de crédito.5.1. A cantidade máxima asignada aos programas de actividades culturais será de 2.700 €. As entidades solicitantes poderá recibir unha axuda de ata 1.200 € 5.2. A cantidade máxima asignada aos programas de actividades deportivas será de 1.800 €. As entidades solicitantes poderán recibir unha axuda de ata 1.800 € 5.3. A cantidade máxima asignada aos programas de promoción económica será de 1.000 €. As entidades solicitantes poderán recibir unha axuda de ata 1.000 € 5.4. A cantidade máxima asignada aos programas de organización de festas parroquiais será de 1.500 €. As entidades solicitantes poderán recibir unha axuda de ata 500 € 5.5. A cantidade máxima asignada aos programas de actividades educativas será de 1.000 €. As entidades solicitantes poderán recibir unha axuda de ata 800 € 6.- SOLICITUDES. As solicitudes presentaranse no modelo que se facilitará nas oficinas do concello, e deberanse acompañar da seguinte documentación: A.- Fotocopia compulsada da acta fundacional. B.- Fotocopia compulsada dos estatutos da entidade. C.- Datos de identificación das persoas que ocupan os cargos directivos. D.- Certificación orixinal dos datos bancarios. E.- Fotocopia compulsada do DNI da persoa representante. F.- Programa de actividades ou investimentos que se van realizar onde se indicará tamén as actividades realizadas durante o ano anterior e a súa repercusión entre a veciñanza, indicando o número de asistentes aproximado a cada actividade. G.- Presuposto detallado das actividades programadas para o ano 2013. H.- Certificado do/a secretario/a da entidade co visto e prace da presidencia onde se acredite a representación da persoa que asina a solicitude, e o número de socios/as da entidade no ano 2013. I.- Calquera outro que serva para valorar a solicitude. J.- Declaración responsable asinada ante a secretaria do concello onde se acredite que a entidade beneficiaria da subvención non está afectada por ningunha das prohibicións establecidas nos parágrafos 2 e 3 do artigo 13 da Lei 38 /2003 xeral de subvencións. K.- As persoas físicas integrantes das comisións de festas, non terán que presentar a documentación sinalada nos apartados A e B. Os centros educativos non terán que presentar a documentación solicitada nos apartados A, B, C e E das presentes bases. Tampouco terán que presentala as asociacións que xa a presentaran con anterioridade, se esta está en poder do concello e non sufriu variacións. L.- Os centros educativos deberan achegar un certificado da secretaría do centro no que figure o número exacto de alumnos matriculados que estean empadroados en Cerdido.7.- PROCEDEMENTO: A concesión das subvencións realizarase, mediante o réxime de concorrencia competitiva, por acordo da alcaldía, a proposta motivada da comisión avaliadora, previo baremo e informe dos servizos municipais no que conste que as entidades beneficiarias cumpren todos os requisitos necesarios para acceder ás subvencións e co límite que establece a partida presupostaria.8.- CRITERIOS: A concesión das subvencións realizarase por acordo da alcaldía, valorando e ponderando de maneira xustificada, para o outorgamento da subvención e a fixación da súa contía, os seguintes criterios: 8.1.- Para os programas previstos nos puntos 1, 2 e 3 do apartado 3 das presentes bases. A- CRITERIO 1: Repercusión, interese e participación da veciñanza de Cerdido en anteriores actividades realizadas. De 0 a 20 puntos, correspondéndolles: - Ata 20 puntos a entidades que realizaron un programa de actividades do que se beneficiaron máis de 200 persoas. - Ata 15 puntos a entidades que realizaron un programa de actividades no que o número de beneficiarios foi superior a 100 e inferior a 200 persoas. - Ata 10 puntos a entidades que realizaron un programa de actividades no que o número de beneficiarios foi superior a 50 e inferior a 100 persoas. - Ata 5 puntos a entidades que realizaron un programa de actividades no que o número de beneficiarios foi superior a 10 e inferior a 50 persoas. - 0 puntos a asociacións que levaron a cabo un programa de actividades cunha participación cidadá inferior a 10 persoas. B- CRITERIO 2: Carencia no ámbito territorial do concello de actividades similares. De 0 a 15 puntos, correspondéndolles: - 15 puntos a entidades cuxo programa inclúa actividades que non haxa no ámbito territorial do concello. - 10 puntos a actividades que sendo similares a outras que se leven a cabo no concello, poidan considerarse como complementarias ou unha continuidade das mesmas. - 5 puntos a actividades que sendo similares a outras que se leven a cabo no concello, se destinen a un maior número de posibles destinatarios/as. - 0 puntos a actividades que similares a outras que se leven a cabo no ámbito territorial do concello. C- CRITERIO 3: Carácter permanente da actividade. De 0 a 10 puntos, correspondéndolles: - Ata 10 puntos a programacións estables de actividades que se leven a cabo pola entidade, no termo municipal do concello cunha antigüidade superior a 5 anos. - Ata 8 puntos a programacións estables de actividades que se leven a cabo pola entidade, no termo municipal do concello cunha antigüidade superior a 4 anos e inferior a 5. - Ata 6 puntos a programacións estables de actividades que se leven a cabo pola entidade, no termo municipal do concello cunha antigüidade superior a 3 anos e inferior a 4. - Ata 4 puntos a programacións estables de actividades que se leven a cabo pola entidade, no termo municipal do concello cunha antigüidade superior a 2 anos e inferior a 1. - Ata 2 puntos a programacións estables de actividades que se leven a cabo por esta asociación, no termo municipal do concello por 2º ano consecutivo. - 0 puntos a programacións que se leven a cabo por primeira vez no ano en curso. D- CRITERIO 4: Compromiso de realizar actividades conxuntas co Concello de Cerdido. De 0 a 8 puntos, correspondéndolles: - Ata 8 puntos a aquelas entidades que programaron e realizaron actividades conxuntas co concello no ano anterior ao que se convoca a subvención. - Ata 4 puntos a aquelas entidades que se comprometan (por escrito) a programar actividades conxuntas co concello para o ano en que se convoca a subvención. - 0 puntos a aquelas entidades que non se comprometan a programar actividades conxuntas co concello para o ano en que se convoca a subvención. E- CRITERIO 5: Maior nº de socios. De 0 a 5 puntos, correspondéndolles: - 5 puntos a aquelas entidades que teñan un nº de socios superior a 100 persoas. - 4 puntos a aquelas entidades que teñan un nº de socios superior a 80 e inferior a 100 persoas. - 3 puntos a aquelas entidades que teñan un nº de socios superior a 60 e inferior a 80 persoas. - 2 puntos a aquelas entidades que teñan un nº de socios superior a 40 e inferior a 60 persoas. - 1 punto a aquelas entidades que teñan un nº de socios superior a 20 e inferior a 40 persoas. - 0 puntos a aquelas entidades que teñan un nº de socios inferior ás 20 persoas. O acordo de concesión da subvención será notificado ós beneficiados no prazo máximo dun mes, a contar dende a finalización do prazo de presentación de solicitudes. Transcorrido este prazo entenderase como denegada a solicitude realizada. A resolución de concesión da subvención será publicada no taboleiro de anuncios do concello. F- CRITERIO 6: Emprego da lingua galega. De 0 a 2 puntos, correspondéndolles: - 2 puntos a aquelas entidades que se comprometan por escrito a usar a lingua galega tanto de xeito oral coma escrito na programación e realización das actividades. - 0 puntos a aquelas entidades que non se comprometan por escrito a usar a lingua galega tanto de xeito oral coma escrito na programación e realización das actividades. G- CRITERIO 7: Interese municipal. De 0 a 5 puntos, correspondéndolles: - 5 puntos aos proxectos nos que a totalidade das actividades programadas coincidan cos intereses municipais. - 4 puntos aos proxectos cuxas actividades coincidan maioritariamente cos intereses municipais. - 3 puntos aos proxectos nos que a metade das actividades coincidan cos intereses municipais. - 2 puntos aos proxectos cuxas actividades coincidan minoritariamente cos intereses municipais. - 1 punto aos proxectos que inclúan algunha actividade que coincida cos intereses municipais. - 0 puntos aos proxectos cuxas actividades non coincidan cos intereses municipais.8.2.- Para os programas previstos no punto 5 do apartado 3 das presentes bases. A- CRITERIO 1: Domicilio dos centros educativos, correspondéndolles: - 20 puntos a aqueles centros educativos sitos no termo municipal de Cerdido. - 0 puntos a aqueles centros educativos cuxo domicilio estea fóra do termo municipal de Cerdido. B- CRITERIO 2: Polo número de alumnos/as de Cerdido matriculados no centro, ata 50 puntos, correspondéndolles: - 50 puntos aos centros que teñan matriculados máis de 50 alumnos/as de Cerdido. - 40 puntos aos centros que teñan matriculados máis de 40 e menos de 50 alumnos/as de Cerdido. - 30 puntos aos centros que teñan matriculados máis de 30 e menos de 40 alumnos/as de Cerdido. - 20 puntos aos centros que teñan matriculados máis de 20 e menos de 30 alumnos/as de Cerdido. - 10 puntos aos centros que teñan matriculados máis de 10 e menos de 20 alumnos/as de Cerdido. - 0 puntos aos centros que teñan matriculados menos de 10 alumnos/as de Cerdido.9.- COMISIÓN CUALIFICADORA. A comisión cualificadora estará composta como Presidente por José Esmoris Aldao, Concelleiro de Cultura e Deportes; Yoselyn Carboni Moraz, animadora sociocultural do concello e como secretaria, Paula Díaz Tie, secretaria do concello.10.- OBRIGAS DAS ENTIDADES BENEFICIARIAS. As entidades beneficiarias dunha subvención outorgada a través desta convocatoria terán que: A.- Realizar as actividades nas condicións solicitadas. B.- Comunicar ó concello as axudas concedidas doutras Administracións Públicas ou entes privados para a mesma finalidade. C.-Non aplicar a subvención concedida a outras finalidades distintas da concedida, salvo que expresamente así o solicite a entidade, antes da data de realización das actividades, e este cambio sexa aprobado polo concello. O prazo de xustificación será, en calquera caso, o establecido nestas bases. D.- Indicar en toda a publicidade que se faga das actividades a colaboración do Concello de Cerdido. E.- As demais obrigas establecidas na ordenanza municipal reguladora e as disposta na Lei 38/2003, xeral de subvencións e no regulamento xeral de subvencións aprobado por Real Decreto 887/2006.11.-PRAZO, XUSTIFICACIÓN E PAGAMENTO DAS SUBVENCIÓNS. O prazo para xustificar as subvencións rematará as 14:00 horas do día 30 de novembro. Se non se presenta a documentación xustificativa no prazo indicado a subvención quedará anulada. A xustificación realizarase mediante a presentación da seguinte documentación: 1.- Memoria das actividades realizadas e os resultados obtidos, indicando o número de beneficiarios/as.2.- Orzamento de gastos e ingresos da entidade no ano en curso.3.- Memoria económica que conterá, polo menos, os seguintes datos: A. Relación dos gastos xustificativos da actividade subvencionada, con identificación do acredor e do documento, o seu importe, a data de emisión e a forma e a data de pago. B. Orixinais das facturas ou documentos de valor probatorio equivalente no tráfico xurídico mercantil e a documentación acreditativa do pago realizado. Deberá presentar os documentos orixinais das facturas para selar. C. Relación detallada doutros ingresos e/ou subvencións recibidas doutras entidades públicas ou privadas para a realización das actividades obxecto destas subvencións, con indicación do seu importe e procedencia.4.- Acreditación de estar o corrente no cumprimento das obrigas tributarias e fronte a seguridade social mediante unha declaración responsable. O pagamento realizarase unha vez comprobada a documentación presentada para xustificar a subvención e previa comprobación de que o beneficiado se atopa ó corrente das súas obrigas fiscais e fronte a seguridade social. Disposicións finais: As presentes bases complementaranse co disposto nas bases de execución de cada exercicio económico. Cerdido, 3 de xullo de 2013 A Alcaldesa, Ana Rodríguez Montero.